钦定古今图书集成/理学汇编/学行典/第201卷 > 严朔
## 钦定古今图书集成/理学汇编/学行典/第201卷 > 严朔

按《无锡县志》：“严朔，字子期，七岁而孤，与兄皆抚于叔
氏。朔奉母周至孝。周病甚，朔中夜具衣冠露祷，请以
身代，人无知者，母病果愈。既而朔疾势且剧，自谓此
代母得请，因谢医药不御，然久亦得安。叔氏卒，无子，
朔以次当为后。兄窥其遗产，厚欲专之。朔曰：‘幸甚，吾
后吾父又何求焉’？悉让不取，为里塾师以给母。方教”
授邑西浒溪桥，倭至，人皆惊窜。朔矩步入城。及城而
复将取书砚，遇贼被执。使为导，不可，遂见杀。天启中，
以子一鹏贵，累赠通议大夫、南京通政使司通政使。